Գերի Կոուլման

Գերի Ուեյն Կոուլման (անգլ.՝ Gary Wayne Coleman, փետրվարի 8, 1968(1968-02-08), Zion, Լեյք շրջան, Իլինոյս, ԱՄՆ - մայիսի 28, 2010(2010-05-28), Պրովո, Յուտա, ԱՄՆ), ամերիկացի դերասան, առավել հայտնի Առնոլդ Ջեքսոնի դերով Տարբեր քայլեր սիթքոմում։


== Վաղ տարիներ ==
Գերի Կոուլմանը ծնվել է 1968 թվականին Զիոնում, որը գտնվում էր Իլինոյս նահանգում։ ՆրաՆ որդեգրել էին Էդմոն Սյուն և Վիլ Կոուլմանը։ Մանկուց ԳԵրին տառապել է երիկամների հիվանդությամբ, այդ պատճառով էլ նա վաղ էր դադարել աճել և կարճահասակ էր մնացել՝ 1մ 42սմ։ Նրա երիկամները երկու անգամ  փոխպատվաստել են՝ 1973 և 1984 թվականներին։ Նրան նաև ամենօրյա դիալիզի անհրաժեշտություն է եղել։


== Գործունեություն ==
Կոուլմանը իր դերասանական կարիերայի սկզբին նկարահանվել է այնպիսի սերիալներում, ինչպիսիք էին Ջեֆերսոններ և Բարի ժամանակներ։ Սակայն նրան առավել հանրահայտ է դարձրել Տարբեր քայլեր սիթքոմում անգլ.՝ Diff'rent Strokes Առնոլդ Ջեքսոնի դերը։ Այդ սիթքոմը հեռարձակվել է 1978- 1985 թվականներին  ՆԲՍ NBC և  ԱԲՑ ABC հեռուստաալիքներով։ Սերիալում նա խաղացել է աֆրոամերիկացի երկու եղբայրներից մեկին, որոնց որդեգրել էր հարուստ սպիտակ այրին։ Երբ նա արդեն հանրահայտ դերասան էր, մեկ դրվագի համար ստանում էր 70,000 դոլլար։ 1980-ական թվականներին Կոուլմանը նկարահանվել է մի շարք նոր հեռուստասերիալներում, ինչպես նաև մասնակցել Գերի Կոուլմանի շոու անիմացիոն շարքի ստեղծմանը։


== Ֆինանսական խնդիրներ ==
Կոուլմանը 1989 թվականին դատական ​​հայց է ներկայացրել իր ծնողների և նախկին մենեջերի դեմ, որոնց նա մեղադրել է 3,8 միլիոն դոլլար յուրացնելու մեջ։ 1993 թվականին նա կարողացել է դատարանով վերցնել 1,28 միլիոն դոլլար։ Սակայն 1999 թվականին ճանաչվել է անվճարունակ։ Կոուլմանը ստիպված է եղել աշխատել խանությում՝ որպես անվտանգության աշխատակից։ 1993 թվականին իր հարցազրույցներից մեկում նա խոստովանել է, որ երկու անգամ փորձել է ինքնասպան լինել՝ դեղահաբերի մեծ չափաբաժին ընդունելով։


== Հետագա տարիներ ==
Կոուլմանը 2003 թվականին առաջադրվել է Կալիֆոռնիայի նահանգապետի պաշտոնում։ Նա զբաղեցրել է 135-ից 8-րդ տեղը և հավաքել 14,242 ձայն։ 2003 թվականին պարոդիայի է ենթարկվել Կյուի պողոտա հիթ երաժշտական ​​երգում և արժանացել է 2004 թվականի Թոնի մրցանակին։ Նաև 2003 թվականին պատկերել է և բարձրաձայնել իրեն փոստային 2 համակարգչային խաղում։ 2005 թվականին անգլ.՝ VH1 հեռուստաալիքի հանդիսատեսը կազմել է հայտնի մարդկանց լավագույն երեխաներին, որոնցում Կոուլմանը զբաղեցրել է առաջին տեղը։ 2007 թվականի օգոստոսին նա ամուսնացել է Շենոն Փրայսի հետ, ում հետ հանդիպել է Եկեղեցու բասկետբոլ ֆիլմի նկարահանման ժամանակ, սակայն մեկ տարի անց բաժանվել է։


== Մահ ==
Կոուլմանը 2010 թվականի մայիսի 26-ին գլխի լուրջ վնասվածքով հոսպիտալացվել է Յուտա նահանգի հիվանդանոցներից մեկում։ Երկու օր անց՝ 2010 թվականի մայիսի 28-ին մահացել է ուղեղի արյունահոսությունից։


== Ընտրված կինոգրաֆիա ==
2008 թվական, Նորաստեղծ ամերիկացի
2007 թվական, Չափից շատ Սուրբ ծնունդ
2007 թվական, Մեծ Բաք Հովարդ
2004 թվական, Դրեյկը և Ջոշը, դրվագ, Գարի Գրիլ անգլ.՝ The Gary Grill
2003 թվական, Դիկի Ռոբերտը, Աստղային երեխա
2003 թվական, Հարություն
2002 թվական, Ֆրենկ Մակլասկի ապահովագրական խուզարկու
1999—2000 թվականներ Սիմփսոնները 2 դրվագներում անգլ.՝ A Tale of Two Springfields, անգլ.՝ Grift of the Magi
1998 թվական, Կեղտոտ աշխատանք
1996 թվական, Բևերլի Հիլզի արքայազնը, դրվագ, անգլ.՝ Done: Part 2
1994 թվական, ճապոնացի ոստիկանը


== Ծանոթագրություններ ==


== Արտաքին հղումներ ==
«Gary Coleman»։ IMDb։ Վերցված է 2021-08-12 
«Gary Coleman (1968-2010) - Find A Grave Memorial»։ www.findagrave.com (անգլերեն)։ Վերցված է 2021-08-12 
«Photography»։ Washington Post (անգլերեն)։ Վերցված է 2021-08-12